Kastālija

Kastālija (sengrieķu: Κασταλία), sengrieķu mitoloģijā bija nimfa Castalia , kuru Apollons pārveidoja par avotu svētvietā Delfos,  Parnasa kalna nogāzē, Grieķijā. Kastālija esot spējusi iedvesmot dzejniekus, kuri iedzēra avota ūdeni vai ieklausījās avotūdeņa klusajās skaņās. Kastālijas svētais ūdens arī esot lietots Delfos tempļu apkopšanas darbos. Rakstīts, ka Apollons "iesvētīja" Kastāliju mūzām. Vācu rakstnieks Hermanis Hese,  mīta iedvesmots,  savā 1943. gada meistardarbā "Stikla pērlīšu spēle" nosauca romāna fiktīvo zemi par Kastālijas provinci. Darbība romānā risinās nenoteiktā nākotnē, Kastālijā, intelektuāļu sabiedrībā, kas nododas matemātikai un mūzikai.

Atsauces

 Ārējās saites 

Kategorija:Sengrieķu mitoloģija